Rekord mange skoleelever trak i dag i løbeskoene og løb til fordel for Børnelungefonden i Team Rynkebys Skoleløb.

109.000 skoleelever fordelt på 340 skoler benyttede den sidste dag før påskeferien til at løbe penge ind til Børnelungefonden. Strandby Skole ved Frederikshavn var en af de nordjyske skoler, som var med i det landsdækkende løbearrangement. På Strandby Skole begav 520 elever sig ud på løberuterne efter middagspausen. I 45 minutter løb de i den gode formålstjeneste. Eleverne havde alle en sponsor, som gav mellem 1 og 100 kroner pr. omgang de tilbagelagde i løbet af de 45 minutter. Det er fjerde gang Rynkeby Skoleløbet afvikles. I år med 30 procent flere deltagere end sidste år, og dermed sandsynligvis også rekord mange penge, som løbes ind. Uanset om eleverne løb 4, 5 eller 12 omgange, så blev der givet den gas i det gode formålstegn og løbet penge ind til blandt andet at finansiere forskning i alvorlige lungesygdomme.